AksaraLLM/aksara-bahasa-daerah-v1 huggingface dataset:
Oriflame mangrupa perusahaan kosmétika alami ti Swedia. Diadegkeun taun 1967 di Swedia ku dua urang dulur nyaéta Mr. Jonas jeung Rober af Jochnick. Produk Oriflame dipasarkeun anu maké sistem ngajualna langsung (Direct Selling). Ayeuna Oriflame geus sumebar leuwih tina 69 nagara di 5 benua, di dunya. Oriflame ogé sumebar di Bursa Saham Stockholm. Oriflame hiji-hijina perusahaan anu omsétna bisa nyaingan perusahaan Microsoft. Oriflame asup di Indonésia dina taun 1987 di handap PT. Orindo Alam Ayu.

Produk oriflame
Produk skin scare anu bakal dikaluarkeun dina ngolahna nepi ka 3 nepi ka 4 taun pikeun ngahasilkeun hasil pikeun nyugemakeun konsuména. Produk-produk Oriflame nyaéta produk import anu geus  diuji coba saluyu jeung iklim Indonésia. Nepi ka ayeuna, Oriflame nawarkeun 600 produk unggal katalogna. Oriflame nyieun sorangan produk-produk kasebut di pabrikna anu perenahna di Dublin. Sakabéh produk oriflame dijieun tina tutuwuhan euwueh tambahan unsur kimiawi, nepi ka aman pikeun kulit anu babari alérgi jeung halal pikeun musli. Kandungan héwani anu aya dina produk-produk Oriflame nyaéta madu jeung endog. Oriflame nyaéta perusahaan Direct Selling atawa MLM kosmétik anu sumebarna téréh di antara perusahaan kosmetik sadunya. Oriflame hiji-hijina anu narima award dina konperensi Direct Selling disaluruh alam dunya di Singapura persisna bulan Novémber 2008. Lantaran kamekaran Oriflame nepi ka 41%, jauh di luhur perusahaan Direct Selling atawa MLM laina.

catetean

Perusahaan Swedia
Produk Kosmétik
Kolécér nyaéta nu wangunna silinder sarta bilah-bilah di sisina anu bisa muter dina hiji as ngagunakeun tanaga mesin atawa aliran angin, gas, sarta cairan. Kolecer ogé bisa disebut kai atawa awi panjang ipis nu ditengah-tengahna maké as sarta muih katebak angin. Sabot muter, kolécér baris ngahasilkeun tanaga dorong anu kuat ku kituna sanggup ngagerakkeun hiji barang, kawas anu lumangsung dina kolécér kapal sarta kapal udara. Kolécér kapal perenahna dina tungtung handap awak kapal. Kolécér kasebut digawé kawas baud anu muter dina porosna, luyu jeung tanaga anu dibeunangkeun. Waktu muter, kolécér nyorong cai ka tujul tukang.  Dorongan ieu anu saterusna ngagerakkeun kapal ka arah hareup.

Kolécér kapal
Kapal leutik ngan mibanda hiji kolécér, sedengkeun kapal badag mibanda sakurang-kurangna opat kolécér. Jumlah bilah kolécér kira-kira antara dua nepi ka tujuh siki, sanajan biasana mah jumlahna téh opat atawa lima siki. Bilah-bilah ieu umumna wangunna rubak sarta pondok ku kituna sanggup ngahasilkeun daya dorong anu leuwih badag pikeun kapal kasebut. Kolécér dina kapal badag biasana ngahasilkeun kacepatan muterna 100 rpm (revolutions pér minute) ku kituna sanggup ngusikkeun kapal kalayan kacepatan kira-kira 20 knot (1knot = 1,85 km/jam) Diaméter kolécér kira-kira antara 0,15 m dina kapal anu ukuranana leutik nepi ka 7,6 m dina kapal tanker. Umumna kolécér kapal dijieun tina logam, kawas parunggu, waja, nikel, alumunium, sarta beusi.

Kolécér Kapal Udara
Kolécér kapal udara mibanda ukuran bilah anu leuwih leutik batan kolécér kapal. Sajaba ti éta, kolécér kapal udara ogé leuwih hampang ku kituna bisa muter leuwih gancang sarta digawé leuwih sakeudeung. Bilah kolécér kapal udara mibanda karakteristik wangun anu sarua jeung jangjang kapal. Duanana mibanda dua penampang sisi anu béda, sisi anu hiji rata sarta sisi anu séjén ngawangun budeuran. Sisi kolécér anu ngawangun budeur éta nyanghareup ka arah hiberna kapal. Sabot muter, aliran hawa anu nyérélék dina sisi budeuran leuwih kuat batan sisi rata di tukang ku kituna ngahasilkeun tekenan hawa anu leuwih badag di tukang kolécér.

Rujukan

Konstruksi kapal
Komponén kapal udara
Baptis (Pamandian) nyaéta pamakéan cai pikeun nyucikeun kaagamaan, khususna salaku sakramen panarimaan hiji jalma ka jero agama Kristen. Baptis asalna ti istilah Yunani baptizo anu hartina 'nyelupkeun' atawa 'kukumbah'. Ngaliwatan sakramen ieu, hiji jalma ditarima jadi anggota geréja sarta dinyatakeun sacara resmi asup Kisten.
Ritus baptis dipigawé ku cara nyéretkeun, ngaguyurkeun, atawa ngumbah cai ka tarang atawa beungeut calon nu dibaptis. Umumna, gereja mikawanoh dua macem ritus baptis, nyaéta baptis cérét, sarta baptis teuleum. Sawatara gereja anu ngalakonan ritual baptis ku cara ngeueumkeun kabéh awak dina cai pamandian atawa cai walungan (baptis teuleum) nyaéta gereja baptis sarta gereja pantékosta. Baptis dibikeun ka jelema déwasa atawa barudak. Baptis dipigawé ku pajabat gereja (imam atawa pendéta)

Yohanes Pembaptis
Dina kitab jangji nu anyar, baptis dipahaman minangka gaganti ritus sunat anu jadi kawajiban umat Yahudi. Baptis kasebut dipigawé ku Yohanes Pembaptis (vérsi Islam: Nabi Yahya AS) Baptis anu dipigawé Yohanes mangrupa tanda tobatna hiji jalma anu yongsong datangna karajaan Alloh. Saméméh ngamimitian karyana, Yesus narima baptis ti Yohanes di S. Yordan. Baptis ka Yesus lain tanda pertobatan, tapi minangka tanda “sang panebus” anu nanggung dosa manusa.

Bapa, Putra, sarta Roh Kudus
Kitab Didache (ajaran kadua belas rosul anu eusina ringkesan ajaran Kristen) nyebutkeun yén baptis dina geréja lumangsung saprak abad ka-1. Nurutkeun kitab kasebut, baptis dilaksanakeun ku cara ngalelepkeun hiji jalma dina  cai nu lobana tilu kali kalayan ngomong “kuring ngabaptis manéh kalayan ngaran Bapa, Putra, sarta Roh Kudus” Kitab Didache ogé nyebutkeun yén nu ngabaptis diidinan pikeun nyicikeun cai hungkul lamun caina teu cukup. Cai anu dipaké di jero ritus baptis ngalambangkeun kabérésihan sarta kahirupan. Hiji jalma anu geus dibaptis hartina bersih ti sagala dosa anu asalna ti kahirupan mangsa saméméhna. Manéhna “kalahiekeun deui” dina kahirupan anu anyar, nyaéta kahirupan anu luyu kalayan paréntahna.

Skisma
Kaluarna skisma nyaéta alatan papisahan di jero agama sarta sagala rupa bidah dina abad ke-4 nu nyieun pihak gereja nganggap henteu sah pembaptisan anu dipigawé ku pembidah. Dina kontroversi kasebut, Santo Agustinus (filsuf katolik) ngamekarkeun ajaran yén anu ngabaptis lain manusa, tapi Yesus Kristus sorangan.  Nurutkeun Santo Agustinus, pembaptisan tetep sah tampa meerdulikeun iman si nu ngabaptis.  Pemabaptisan umumna dipigawé ku uskup, tapi sakapeung ogé dipigawé ku imam. Dumasar Konsili Regional Kartago (taun 255) awéwé dilarang ngabaptis hiji jalma.

Rujukan

Sakramen Kristen
Sakramen Katolik
Bekantan mangrupa jumplukan monyét Dunya Lila anu mibanda irung badag sarta mancung. Anggota suku Cercopithecidae ieu diwangun ti dua spesis nyaéta bekantan kahau (Nasalis lavartus) sarta Bekantan simakobu (N. concolor). Bekantan mindeng disebut proboscis monkey atawa "monyét Walanda".

Habitat sarta Ékologi
Bekantan mangrupa primata éndemik anu asalna ti Kalimantan. Wewengkon sumebarnaa kawates di Kepulauan Mentawai sarta pulo Kalimantan. Monyét ieu hirup di tatangkalan, di leuweung ranca, bako, sarta wewengkon aliran walungan. Bekantan jalu ukuranana kira-kira 60–80 cm sarta beuratna 16–23 kg. Sedengkeun bekantan bikang ukuranana 50–60 cm sarta beuratna 7–11 kg. Panjang buntutna ngahontal 55–75 cm. Bulu bekantan warnana abu-abu jeung campuran konéng, cokelat, sarta oranyeu.

Sato nu Éraan
Bekantan miboga sipat éraan. Monyét ieu baris lumpat bingung lamun nempo kalangkang manusa atawa sato séjén anu ngadeukeutanana. Ku sabab éta, maranéhanana leuwih resep cicing di luhur pucuk tangkal luhur sangkan aman ti hontalan manusa sarta sato séjénna. Sajaba ti éta, bekantan ogé boga sipat sensitif sarta gampang strés. Stresna bekantan ditandaan panonna jadi sipit sarta bulu-buluna nu maruragan. Stres ogé ngabalukarkeun sato ieu henteu daék dahar ku kituna bisa ngabalukarkeun paéh.

Kadaharan Bekantan
Béda ti primata séjénna, bekantan henteu bisa dahar sagawayah. Kadaharan bekantan mangrupa daun ti tangkal rambai, (genus Sonneratia) tangkal panggung (genus Barringtonia).Spesies ieu lolobana folivorous (kira-kira 52% ti kabéh nyusuan) sarta ngadahar buah (kira-kira 40% ti kabéh nu nyusuan), sarta leuwih resep daun ngora. Manéhna sakali-kali turun ka taneuh pikeun néangan yuyu sarta sato cai séjénna. Monyét ieu biasana néangan dahar dina pabeubeurang, sajaba minangka sumber kadaharan, tangkal rambai ogé dipaké sebaga tempat ancik, tempat ngembang biak, miara anak, sarta tempat nyumput ti prédator.

Rujukan

Cercopithecidae
Moro nyaéta kagiatan anu dipigawé ku cara néangan, ngudag, sarta maéhan sato jarah. Dina pakasaban urang Sunda tukang moro sato nu maké tumbak téh biasana disebut pamatang. Dina awalna, kagiatan ieu dipigawé manusa pikeun meunangkeun kadaharan. Tapi, moro ngembang jadi hobi sarta saterusna jadi salah sahiji cabang olahraga.
Saluyu jeung kamajuan jaman, tujuan moro turut ngalaman parobahan. Jaman baheula, moro mangrupa pakasaban utama. Ayeuna, jelema moro pikeun nyalurkeun hobi. Di Indonésia, moro geus dipigawé para bangsawan saprak abad ka-17 kalayan numpak kuda. Maranéhanana biasana mibanda tempat moro husus, contona wewengkon leuweung anu dicicingan ku sato nu loba kawas babi leuweung sarta uncal. Moro ka leuweung sok disebut ngalasan.

Sato nu di Moro
Sato anu diboro teu kawates dina sato darat waé (maung, singa, gajah, babi leuweung, uncal, sarta oray) tapi ogé kaasup sato cai (contona paus, lauk, sarta buaya). Sato nu di moro teu ukur didahar atawa dijadikeun hiasan imah pikeunnu moro waé, tapi ogé ditukeur sarta dijualbeulikeun. Kulit buaya sarta oray bisa dimangpaatkeun minangka bahan beubeur, tali jam leungeun, sarta tas. Kulit maung biasna dijadikeun minangka pakéan. Sedengkeun gading gajah dicokot minangka hiasan.

Pamoroan di Indonésia
Dumasar aturan Pamaréntah No. 13 Taun 1994, moro dibédakeun jadi tilu macem, nyaéta moro tradisional pikeun kaperluan dahar, moro pikeun keerluan olahraga sarta tropi, sarta moro pikeun kaperluan séjénna. Pamaréntah Indonésia ogé ngatur pas moro jadi sawatara wewengkon, contona taman moro, kebon moro, sarta wewengkon moro. Taman moro nyaéta wewengkon leuweung anu ditetepkeun ku pemrintah minangka tempat moro. Kebon moro nyaéta lahan pikeun moro anu aya di luar taman moro. Sedengkeun wewengkon moro nyaéta tempat moro nu ayana di luar taman moro sarta kebon moro..

Rujukan

Pamoroan
Pertahanan hirup
Balapan kuda nyaéta olahraga anu merlukeun kaparigelan dina tumpak kuda. Olahraga tumpak kuda kabagi jadi dua jenis, nyaéta balapan kuda sarta kaparigelan berkuda. Dina balapan kuda, diperlukeun gancangna kuda dina lumpat sarta kaparigelan joki dina numpak kuda. Sedengkeun kaparigelan berkuda diperlukeun kaserasian unggut antara kuda sarta joki.

Kamekaran Balapan Kuda
Di Inggris saprak 55 SM kuda geus dipaké pikeun kaperluan peperangan ngalawan bangsa Romawi.  Kuda tunggang anu kahiji nyaéta jenis kuda poni. Sanajan bentukna leutik, jenis ieu tahan lila pikeun ditumpakan jelema. Dina kamekaranana, bangsa Asiria mangrupa bangsa kahiji anu nyieun pasukan Kavaleri. Dina taun 1532 di Naples, Perancis, ngadeg akademi Nunggang kuda. Saprak harita, popularitas tumpak kuda beuki nyebar di sakumna Éropa sarta saterusna mekarpadika pikeun ngajar kaparigelan berkuda.

Jenis Olahraga Berkuda
Nepi ka ayeuna aya dua jenis berkuda; balapan kuda sarta kaparigelan berkuda. Balapan kuda nyaéta olahraga anu ngahijikeun kagancangan kuda sarta kaahlian joki. Dina jaman Walanda, organisasi balapan kuda geus kabentuk luyu jeung kamekaran fasilitas gelanggang balapan di wewengkon-wewengkon.  Perkumpulan anu kaceluk dina waktu éta téh Bataviasche Buitenzorgsche Wedloo Societeit (BBWS), Minahasa Wedloop Societeit,(MWS), sarta Préanger Sociaetiet (PWS). 
Kaparigelan tumpak kuda nyaéta olahraga anu nitik beuratkeun kaserasian gerak antara kuda sarta nu numpakna. Dina taun 1921, dijieun Federation d’Equestre Internationale (FEI), anu ngadegkeun olahraga kaparigelan berkuda. Olahraga kaparigelan berkuda di Yogyakarta sarta Surakarta ngan pikeun golongan karajaan. Olahraga ieu mekar pesat antara 1929-1930. Kacatet perwira KNIL bangsa Indonésia, di antarana Kolonél A.J Kawilarang sarta Kaptén Trenggono, kungsi ngahontal kameunangan dina olahraga ieu. Saperti cabang olahraga nu tangtudina olahraga iru ogé aya pembagian kelas. Pembagian dumasar jangkungna kuda, kuda nu jangkungna leuwih ti 150 cm, kaasup kelas A. Pikeun kuda kelas B, C, D, sarta E jangkung kudana nyaéta: 145-149,9 cm, 140-144,5 cm, 135–139 cm, sarta 134, 9 cm ka handap.

Rujukan

Balapan Kuda
Beton nyaéta salah sahiji jenis bahan wangunan (kontruksi) sarupaning batu anu boga sipatna awét sarta kuat. Beton diwangun ti campuran keusik sarta bahan agregat (batu kerikil nu diaméterna 2-3,5 cm) anu ditalian jeung semén sarta cai. Bahan agregat geus dipaké saprak 2000 taun ka tukang, contona minangka bahan wangunan dina peradaban Mesir Kuna, Yunani Kuna, sarta Romawi Kuna. Tapi dina mangsa éta, beungkeutan pikeun agregat beton masih ngagunakeun bahan-bahan anu basajan, antara séjén campuran kapur sarta cai atawa campuran taneuh liat sarta gips.
Dina prosés pembuatan beton, keusik, semén, sarta cai dicampur kalayan bahan-bahan nu tangtu. Dina tahap saterusna adonan kasebut diaduk ditambah kalayan agregat, diaduk deui nepi ka rata sarta dicicingkeun kana citakan anu nyieun hiji kontruksi. Ayeuna modél beton anu dimekarkeun nyaéta Portland Cemen (PC) anu kapanggih ku Joseph Aspdin ahli kontruksi asal Inggris, dina 1842. Modél pangwangunan kasebut dipikawanoh minangka semén. Joseph Aspdin nyiptakeun semén jieunan kahiji anu bener ku cara ngabeuleum batu kapur sarta taneuh liat sacara babarengan. Prosés ngabeuleumna téh robah sipat-sipat kimiana sarta Joseph Aspdin nyiptakeun semén leuwih kuat batan ngagunakeun kapur nu diancurkeun.

Beton Bertulang
Pikeun nambahan kakuatanana, struktur beton ogé dirojong ku bahan penguat séjén, contona waja. Bahan penguat ieu mindeng disebut waja tulangan. Waja ieu baris ngahiji kalayan beton anu geus garing. Alatan mangpaatna sarua kawas tulang dina awak manusa. Mangka modél ieu dingaranan beton bertulang. Sistem beton bertulang kapanggih ku Joseph Morier (1823-1906) dina 1849 sarta dipaténkeun dina 1867. 
Kontruksi beton bertulang dimimitian ti prosés nyiapkeun citakan beton luyu jeung rarancang sarta nyieun adonan beton dina tempat anu kapisah. Dina citakan beton kasebut waja tulangan disusun nurutkeun pola nu tangtu, luyu jeung kontruksi. Adonan beton saterusna dicicikeun kana citakan sarta diingkeun nepi ka jadi garing. Waktu anu diperlukeun beton jadi garing sarta teuas nyaéta kira-kira 28 poé. Sanggeus éta, citakan beton bisa dibuka.

Rujukan

Téknik sipil
Bahan bangunan
Konstruksi
Bahan wangunan
Rasi Béntang nyaéta pengelompokan béntang-béntang di langit nu katempo dina wilayah nu tangtu dina waktu peuting dina wangun konfigurasi imaginer atawa hayalan.  Syukur, Abdul. dkk. 2005. Ensiklopedia Umum untuk Pelajar. PT Ichtiar Baru Van Hoeve Rasi béntang ogé bisa disebut kalayan istilah konstelasi. International Astronomical Union (Persatuan Astronomi Internasional), lembaga anu berwenang dina méré ngaran objek-objek langit, sacara resmi ngaku 88 rasi béntang anu diwangun kana 12 zodiak, 28 rasi béntang di belah kalér, sarta 48 rasi béntang di belahan kidul.  
Bangsa Yunani Kuna geus saprak lila ngimeutan ayana jumplukan-jumplukan béntang di langit bagian kalér. Maranéhanana saterusna méré ngaran jumplukan-jumplukan béntang ieu kalayan ngaran-ngaran sato atawa sipat mitologi, contona rasi béntang Leo anu hartina singa, Pisces anu hartina lauk, sarta Taurus anu hartina banténg. Sedengkeun rasi béntang Andromeda, Cassiopeia, sarta ngaran inohong-inohong heroik anu aya di jero mitologi Yunani. Pikeun pengelompokan béntang-béntang dina hiji rasi, béntang-béntang éta diproyeksikeun heula dina hal langit nu saterusna dikelompokeun, ku kituna anggota-anggota hiji rasi béntang sabenerna teu padeukeut sarta bisa pajauh. Alatan éta, euweuh hubungan fisis antara béntang-béntang dina hiji rasi béntang.   
Sawatara rasi béntang ngan bisa ditempo dina usum-usum nu tangtu alatan ayana pergerakan bumi ngalingkung panonpoé. Bagian langit anu kasampak dina jero peuting di tempat-tempat nu tangtu sacara lalaunan robah babarengan kalayan pergerakan bumi kasebut. Para panalungtik anu aya di tempat anu béda ogé nempo bagian anu béda ti langit. Saurang panalungtik béntang di khatulistiwa contona bisa nempo sakumna rasi béntang sepanjang taun, tapi nu nalungtik di Kutub Kalér atawa Kutub Kidul ngan bisa nempo bagian nu tangtu ti rasi béntang.

Angka Rasi Béntang 
Dina peta béntang umumna pikeun nandaan jajaran "pola" anu ngawakilan wangun anu méré ngaran ka rasi béntang. Tapi, konstelasi IAU ngahartikeun kalayan watesna (ditembrakkeun kalayan koordinat langit) sarta lain ku pola sarta konstelasi anu sarua mibanda sawatara varian dina representasina. Konstélasi kudu dibédakeun ti asterisms. Asterisms pola atawa wangun béntang anu henteu patali jeung konstelasi nu dipikanyaho, tapi tetep sacara lega diaku ku jelema awam atawa dina komunitas astronomi amatir. Conto asterisms kaasup tujuh béntang caang dina Ursa Mayor dipikawanoh minangka "Bajak" di Éropa atawa "biduk" di Amérika, sarta minangka "Segitiga Usum Halodo", hiji segitiga badag kasampak di langit peuting usum halodo di belahan kalér sarta diwangun ti béntang-béntang caang Altair, Deneb sarta Vega. Samentara pangelompokan béntang konstelasi resmi ditunjuk ku IAU, ieu henteu hartina yén béntang-béntang di konstelasi anu sok dikelompokkeun babarengan di rohang jomantara. Sakapeung fisik bentang deukeut atawa sarua jeung nu séjén, kawas Pleiades.

Rujukan
Birokrasi nyaéta sistem pamaréntahan anu dijalankeun ku pagawé pamaréntah (birokrat) kalayan nyekelan dina hiérarki sarta jenjang kalungguhan. Birokrasi mangrupa konsép idéal ngeunaan sistem administrasi atawa pamaréntahan anu ngarahkeun sarta ngoordinasikeun pancén organisasi nu badag sacara rasional. Dina kahirupan sosial-politik, birokrasi mindeng dipeunteun négatif. Tetempoan négatif ieu umumna didasarkeun kana ayana tata cara nu hésé, lila, sarta henteu écés pikeun ngurus hiji perijinan atawa dokumén resmi nu tangtu, contona Katu Tanda Penduduk (KTP). Padahal, tujuan utama diwangunna birokrasi pikeun ngabagi pancén, tanggung jawab, sarta wewenang sacara écés di antara para pagawé ku kituna pakasaban bisa dipungkas sacara gancang sarta rapih. Birokrasi ngasupkeun runtuyan aturan anu patali jeung hiji prosés gawé anu éféktifsarta efisien (sistematis) pikeun ngajalankeun fungsi organisasi.

Birokrasi sarta Organisasi 
Birokrasi mecenghul sarta ngembang dina hiji organisasi badag anu umumna mibanda ratusan atawa rébuan pagawé. Birokrasi teu ukur aya dina organisasi pamaréntahan, tapi ogé aya dina organisasi kamasarakatan, contona organisasi atikan (kawas sakola), organisasi kaagamaan, sarta organisasi pulitik. Dina organisasi badag kawas ieu, kahadiran birokrasi jadi ajén penting alatan ayana kaperluan efisiensi.

Masarakat Modérn 
Nurutkeun sosiolog kasohor asal Jerman, Max Waber (1864-1920), sistem birokrasi aya dina masarakat modérn anu rasional, lain dina masarakat tradisional. Dina masarakat tradisonal, hiji pakasaban bisa dipungkas kalayan ngandelkeun pengabdian, kapatuhan, sarta hubungan kakulawargaan. Sabalikna masarakat modérn nungtut saban pakasaban bisa dilaksanakeun sacara efisien, transparan, kakontrol, sarta bisa dipertanggungjawabkeun.

Débirokratisasi 
Organisasi anu birokrasi teuing (loba aturan,prosedur, sarta lénglé ogé statis) bisa ngabalukarkeun masalah. Sagala rupa prakték birokrasi dina pamaréntahan di sajumlah nagara ngembang dianggap nyimpang tujuan anu sabenerna. Para birokrat leuwih ngudag fungsi kakawasaan batan ngajalankeun fungsi pangladén umum. Balukarna birokrasi mecenghulkeun hiji gambaran atawa kaayaan anu dipikawanoh kalayan istilah red tape. Istilah ieu nunjuk dina kaayaan birokratis anu mindeng pisan bulat-beulit sarta palanggaran ka peraturan anu resmi pikeun bisa ngabéréskeun hiji pakasaban. Ngingetkeun yén birokrasi mangrupa hiji kaperluan, kiwari mecenghul gagasan debirokratisasi. Debirokratisasi nyaéta usaha ngabenerkeun birokrasi sacara terus-terusan sarta kakontrol ku kituna kapercayaan masarakat (umum) ka hiji organisasi atawa pamaréntahan tetep kajaga sarta pangladén ka masarakat jadi leuwih alus. Ku kituna birokrat ditungtut sanggup ngaréspon parobahan anu lumangsung di luar organisasi anu mangaruhan kana kinerja sarta tujuan organisasi.

Rujukan 

Manajemen
Déodatus Andréas Deddy Cahyadi Sunjoyo atawa anu kasohor Deddy Corbuzier nyaéta pesulap, ilusionis, katut méntalis asal Indonesia. Mentalis anu boga ciri has dina make up ieu gumelar di Jakarta tanggal 28 Désémber 1976. Dedy geus nalakukeun rupa-rupa trik sulap, di antara: mawa mobil kalayan panon ditutup, Deddy ogé kungsi nebak headline media massa anu ditangtukeun saacan éta media massa terbit, lian ti éta Deddy kungsi néwak pélor anu ditémbakkeun ku sejata api.

Deddy nyaéta salah sahiji tukang sulap anu mintonkeun rupa-rupa trik sulap anu tara dibayangkeun saacanna. Deddy ogé nyieun terbosan anyar ku cara nyieun acara The Master anu tujuanna néangan jalma-jalama anu miboga bakat dina widang sulap. Ieu acara ogé dimaksudkeun sangkan karir sulap ogé maju siga karir dina industri peran jeung industri musik. Tina ieu acara muncul pesulap-pesulap anu bakatna hadé saperti Joe Sandy jeung Limbad.

Deddy nikah jeung Kalina Oktariani tanggal 25 Pébruari 2005, tina ieu hubungan, Deddy boga anak anu dingaranan Nikola Corbuzier. Salian jadi pesulap, Deddy ogé jadi panumbu catur dina acara Hitam dan Putih, lian ti éta, Deddy ogé muka bisnis kulinér. Deddy jeung artis séjénna muka réstoran Jepang Takigawa.

Référénsi

Artis Indonesia
Tukang sulap
Pikiran Rakyat nyaéta surat kabar anu diterbitkeun di Bandung, Jawa Barat. Surat kabar ieu diadegkeun tanggal 24 Maret 1966. Nu boga jasana nyaéta Atang Ruswita, wartawan senior. Pikiran Rakyat miboga slogan Dari Rakyat, Oleh Rakyat, Untuk Rakyat.

 Sajarah 
Bulan Januari 1966, di Kota Bandung sajumlahing wartawan anu teu garawé alatan  Koran milik Bandung N.V. nyaéta Pikiran Rakyat eureun teu terbit deui. Koran nu mimiti terbit tanggal 30 Mei 1950 kudu eureun lantaran telat nyakupan katangtuan anu sakuduna unggal koran pikeun berafiliasi kalayan salah sahiji kakuatan  politik atawa milih ngahiji jeung koran anu ditangtukeun ku Departemen Penerangan.
Alatan aya pangrojong ti Panglima Kodam (Pangdam) Siliwangi Ibrahim Adjie, wartawan-wartawan anu di wakilan Sakti Alamsyah jeung Atang Ruswita nerbitkeun Koran Angkatan Bersenjata édisi Jawa Barat anu berfaliasi jeung  Harian Umum angkatan bersenjata anu terbit di Jakarta kalayan surat izin terbit (SIT) No. 021/SK/DPHM/SIT/1966. Tapi encan sataun koran ieu terbit, Menteri Penerangan teu ngawidian deui pikeun koran ieu terbit deui. Harian Umum Pikiran Rakyat anu diterbitkeun ku PT. Pikiran Rakyat Bandung kalayan Surat  Ijin Usaha Penerbitan Pers'' (SIUPP) No.035/SK. MENPEN/SIUPP/A.7/1986 tanggal 11 Pebruari 1986 jeung dicetak di PT Graha Bandung, dina poé-poé nu tangtu sacara periodik aya Suplemen Gelora (ngeunaan olahraga), Khazanah (ngeunaan budaya), Binangkit (ngeunaan kewanitaan) jeung Cakrawala (ngeunaan iptek).

Grup Pikiran Rakyat 
 Galamedia, sumebar di Bandung, Cimahi, Soreang, Lémbang.
 Kabar Cirebon, sumebar di Cirebon, Indramayu, Majalengka, Kuningan.
 Kabar Banten,sumebar di Cianjur, Sukabumi, Bogor jeung seluruh Banten.
 Kabar Priangan, sumebar di Sumedang, Garut, Tasikmalaya, Ciamis, Banjar.
 Galura.

Rujukan

Koran
Surat kabar daerah di Indonesia
Wallis jeung Futuna, resmina Téritori Kapuloan Wallis jeung Futuna (basa Perancis: Wallis et Futuna/Territoire des îles Wallis et Futuna, Fakauvea jeung basa Futuna: Uvea mo Futuna), mangrupa téritori pulo Perancis di Polinésia di Pasifik Kidul antara Tuvalu, Rotuma (Fiji), bagian utama Fiji, Tonga, Samoa, Tokelau, jeung Kapuloan Phoenix (Kiribati).

Aréa daratanna 264 km2 kalawan populasi kira-kira 15.000. Mata-Utu mangrupa ibu kota jeung kota panggedéna. Téritorina kajieun ti tilu pulo tropis vulkanis jeung aya ogé sababaraha pulo leutik. Kapisah 260 km kana dua grup, Kapuloan Wallis (Uvéa) di kalér-wétan, jeung Kapuloan Hoorn (Kapuloan Futuna) di kidul-kulon, kaasup Pulo Futuna jeung Pulo Alofi.

Ti 2003 Wallis jeung Futuna geus jadi Koléktivitas peuntas laut Perancis (collectivité d'outre-mer, atawa COM). Antara 1961 jeung 2003, miboga status wewengkon peuntas laut Perancis (territoire d'outre-mer, atawa TOM).

Pulitik

Wewengkon ieu dibagi kana tilu karajaan tradisional (royaumes coutumiers): Uvea, di pulo Wallis, Sigave, di bagian kulon pulo Futuna, jeung Alo, dina pulo Alofi jeung bagian kalér pulo Futuna (ngan Uvéa nu dibagi deui, kana tilu distrik):

(1) baheula kawanoh salaku Mua

Ibu kota wewengkon ieu nyaéta Matāutu dina pulo Wallis. Salaku wewengkon ti Perancis, wewengkon ieu diparéntah dina Konstitusi Perancis 28 Séptémber 1958, jeung miboga hak pilih universal pikeun sasaha nu yuswana 18 taun atawa leuwih. Présidén Perancis dipilih ku sora nu panglobana pikeun jabatan lima taun; administrator luhurna ditunjuk ku Présidén Perancis kalawan saran ti Mentri Jero Nagri Perancis; présidén Pamaréntaha Téritorial jeung Majelis Téritorial dipilih ku anggota majelis.

Tempo ogé
Babagian administratif Perancis

Réferénsi

Tumbu kaluar
Loka resmi Majelis  
Loka resmi Administrateur supérieur de Wallis et Futuna  

Wallis jeung Futuna  ti UB Libraries GovPubs

 Peta Wallis jeung Futuna, kalawan wates distrik 
 Information ngeunaan Wallis jeung Futuna 

 
Departemén, koléktivitas, jeung téritori peuntas laut Perancis
Wewengkon husus Uni Éropa
Nu ngadeg taun 1961
Di handap nyaéta daptar nagara di Oséania.

Nagara daulat 
Nagara-nagara kalawan pangakuan internasional sacara luas nu aya di Oséania.

 Australia
 Fiji
 Indonésia
 Kiribati
 Kapuloan Marshall
 Mikronésia
 Nauru
 Palau
 Papua Nugini
 Samoa
 Selandia Anyar
 Kapuloan Solomon
 Tonga
 Tuvalu
 Vanuatu

Wewengkon depéndensi jeung otonom 
Wewengkon depéndensi jeung daérah otonom di Oséania.
 Kapuloan Ashmore jeung Cartier 
 Kapuloan Cook
 Guam
 Hawaii
 Kaledonia Anyar
 Kapuloan Laut Karang 
 Kapuloan Mariana Kalér
 Niue
 Pulo Norfolk
 Pulo Paskah
 Polinésia Perancis
 Kapuloan Pitcairn
 Samoa Amérika
 Tokelau
 Wallis jeung Futuna
 Kapulauan Luar Minor Amérika Sarikat 
 Pulo Baker  Pulo Howland  Pulo Jarvis  Atol Johnston  Karang Kingman  Atol Midway  Atol Palmyra  Pulo Wake
 Kapulauan Ogasawara (Japan)
 Kapuloan Bonin  Pulo Marcus  Okino-tori-shima  Kapuloan Volcano

Catetan 

Oséania
Oseania
Géografi Oséania
Nagara
DAMAS atawa Daya Mahasiswa Sunda nyaéta organisasi ékstra kampus nu aya di sababaraha wewengkon di Jawa Barat. Anggotana mangrupa para pamuda Sunda.

Deskripsi
Daya Mahasiswa Sunda nyaéta organisasi mahasiswa Sunda nu diadegkeun di Bandung tanggal 14 Oktober 1956. Pupuhu munggaranna nyaéta Hidayat (Hidajat) Wiradikarta. Tujuanna nyaéta sangkan pamuda Sunda “ngangkat harkat darajat Ki Sunda pikeun kajembaran bangsa Indonesia”. Teu mibanda “pretensi sukuisme, iwal ti mangrupa motivasi nu luhung inteléktual Sunda pikeun ngagelarkeun generasi séké sélér Sunda sina aub dina perjuangan jeung pangwangunan geusan nanjeurkeun bangsa katut nagara”

Ti taun 1967, dibentuk pangurus puseur jeung pangurus cabang nu dipilih dina rapat anggota. Pangurus cabang aya di daérah tingkat II di Jawa Barat jeung di DKI Jakarta. Pangurus puseur aya di Bandung nu kantorna babarengan jeung Cabang Kodya Bandung, Jalan Lengkong Besar 67, Bandung. Pangurus Puseur dipilih ku wakil-wakil cabang dina rapat nu disebut Sawala Luhung. Lilana kapangurusan dua taun. Nu munggaran kapilih jadi Pupuhu Pangurus Puseur nyaéta Mumu Sutisna (1967-1969). Alumni mimitina kagabung dina Korps Pangaping DAMAS, tapi taun 1999 diganti jadi Korps Alumni DAMAS, disingget jadi KADAMAS.

Kagiatan
Kagiatan DAMAS disusun jeung disarungsum dina Gurat-Gurat Badag Paguyuban nu ngawengku widang kamahasiswaan, kamasarakatan, pangwangunan jeung kabudayaan. Kagiatan rutin dina widang kamahasiswaan nyaéta Latihan Kepemimpinan, Seminar Kamasarakatan jeung Kabudayaan. DAMAS ogé ngayakeun bakti sosial. DAMAS ngamajukeun konsep pangwangunan daerah ka Pemda Jabar. Dina widang kasenian, DAMAS unggal dua taun ngayakeun Pasanggiri Tembang Sunda Cianjuran. Loba alumni DAMAS nu mibanda kalungguhan nu penting di lingkungan Pemda Jabar.

Catetan

Paguyuban Sunda
Panci nyaéta ngaran wawadahan nu kaasup parabot dapur atawa lalayah tina logam, maké turub jeung dirampud ku imilye, aya ogé nu dijieun tina aluminium. Salian ti éta panci téh kagunaanana paranti masak. Dijieunna tina logam (aluminium, waja, jsb), aya ceulian dina sisi-sisina, wangunna silinder atawa leutik dina bagéan handapna, biasana dipaké pikeun masak cai, sayur kuah, jsb. Panci nyaéta pakakas masak keur ngulub atawa ngasakan kadaharan anu aya kuahan. Aya ogé panci nu dijieun tina beusi alumunium atawa stainless steel.

Miara panci 

Lamun dadasar panci geus karahaan atawa aya kerak hideung, pasak cai anu geus dibéré citrun sarta keueum panciina. Terus, kumbah maké sabun keur ngaluarkeun kerak hideung sangkan panci jadi beresih deui.
Ulah ngajadikeun panci jadi alas ngeureutan daging, sayur, atawa bahan séjénna alatan bisa ngabalukarkeun gorésan dina permukaanna. 
Paké parabot tina karét atawa spatula silicon pikeun nyokot kadaharan dina panci sangkan henteu kagorés. 
Ulah ngagéroh panci dina kaayaan panas sacara langsung. Lamun bérés dipaké leuwih hadé cicingkeun heula sangkan tiis heula saméméh dikumbah. 
Lamun masak ulah panas teuing, ku sabab bisa ngabalukarkeun dadasar anti cepelna lééh atawa melepuh leuwih parahna bisa jadi ruksak.

Rujukan 

Parabot dapur
Alat masak
Wawadahan
Saptonan nyaéta  salah sahiji warisan karuhun Kabupatén Kuningan, talari anu mangrupa pasanggiri  kaparigelan dina naék kuda sarta ngasupkeun tumbak kana liang anu aya di handapeun ember anu digantung di luhur tempat anu geus disadiakeun ku panitia saptonan.
Talari Sapton anu dituturkeun ku kuda-kuda Kuningan anu kawentar kuda anu pohara kesit ieu sok mintonkeun hiji hal anu metot, sok aya waé kajadian-kajadian anu unik boh anu dipintonkeun ku kusir kuda boh ku kuda éta sorangan.

Sajarah Saptonan

Tradisi saptonan mangrupa Pasanggiri nu  sok dilaksanakeun  saban poé Saptu, ku kituna dibéré ngaran saptonan ti istilah saptuan (saban  Saptu) dina minggu pamungkas unggal bulanna sabada para Lurah réngsé miluam seba (rapat dinas) di tingkat kewedanan .
Ogé bisa dipintonkeun unggal sataun sakali dina tanggal 31 agustus anu dingaranan Pésta Raja.
Ieu tradisi pernah ngalaman masa kajayaan dina jaman penjajahan Walanda.
Baheula teu sakabéh jalma bisa miluan tradisi ieu sabab baheulamah tradisi ieu dihususkeun pikeun para Lurah atawa pupuhu désa tapi sabada Walanda ingkah ti Indonésia, saha waé bisa miluan tradisi saptonan anu penting boga kahayang jeung kuda.

Prak-prakan acara
Saptonan di mimitian ku gamelan gong renteng sedengkeun tempat pikeun saptonan anu mangrupa lapang geus dipasangkeun tihang awi sapanjang 8 méter jeung jangkung 2,5 méter dina bagéan tengahna diteundeun dua émbér anu silih pajauh, dina émbér éta dibéré beusi gépéng nu geus di liangan tengahna, pikeun dicolok ku pamilon maké tumbak.
Tumbak pikeun nyolok éta émbér panjangna 2,5 méter nu dijieun tina awi atawa kai.
Saméméh acara dimimitian pamilon kudu ngurilingan lapang 3 kuriling pikeun pamanasan.
Sabada éta pamilon anu disebut ngarana mulai mintonkeun kamahéranna dina numpakan kuda dina wangun ibingan.
saterusna pamilon katut kudana lumpat gancang pikeun ngasupkeun tumbak kana émbér anu geus disadiakeun di tengah lapang.

Rujukan

Tradisi
Musieum Pos mangrupa musieum nu ayana di beulah katuhu Gedung Kantor Pusat PT Pos Indonésia di Jalan Cilaki 73. Wangunanna aya disisi beulah wétan Gedung Saté.

Sajarah
Musieum Pos dibuka di taun 1931 kalawan ngaran Musieum Pos, Telegraf jeung Telepon (PTT). Nalika mimiti diadegkeun, sabagéan badag koléksina mangrupa perangko ti jero jeung luar nagara. Sanggeus kaayaanna kurang karawat salila Perang Dunia ka-II, ti 18 Desember 1980, koleksina ngusahakeun dilengkepan deui kalawan  ngalakukeun inventarisasi jeung ngumpulkeun wanda-wanda sajarah nu kudu dijadikeun koleksi musieum.

Musieum pos nu aya di jalan cilaki, no 73 Bandung. Tilu taun salajengna, musieum diistrénan Menparpostel di tanggal 27 September 1983, pas dina Poé Bhakti Postel ka-30. Nepi ka mangsa éta, muséum geus mibanda koleksi wanda-wanda jeung peralatan nu aya hubunganna jeung prosés sajarah pos ti mangsa ka mangsa, salila lima mangsa pamaréntahan. nyaéta ti mangsa Kumpeni jeung Bataafsche Republiek (1707-1803), mangsa pamaréntahan Daendels (1808-1811), mangsa pamaréntahan Inggris (1811-1816), mangsa pamaréntahan Hindia Walanda (1866-1942), mangsa Jepang (1942-1945) jeung mangsa Kamerdikaan.

Ngaliwatan musieum éta bisa dipikanyaho yén salila mangsa kamerdikaan, Pos Indonésia sakurang-kurangna geus lima kali ganti ngaran jeung ganti lambang. Mimitina Jawatan PTT (1945-1961), tuluy jadi PN Postel (1962-1965), PN Pos dan Giro (1965-1978), Perum Pos jeung Giro (1978-1995) jeung dina 1995 jadi PT Pos Indonésia (Perséro).

Keur kamudahan pangunjung, materi koleksi dibagi dina tilu kelompok saluyu jeung sipatna. Kelompok Sejarah, Kelompok Filateli, jeung Kelompok Peralatan. Dina Kelompok Filateli, nu resep perangko bisa nempo gambar Sir Rowland Hill, tokoh panggagas pamakéan perangko keur ngalunasan béa pangiriman surat, sarta The Penny Black, perangko munggaran di dunya nu diterbitkeun di Inggris di taun 1840.

musieum ieu miboga sababaraha ruangan anu misah unggal, rohangan na nyimpen koleksi benda anu masih kaurus.

Rujukan

Wangunan sajarah di Jawa Kulon
Arsitéktur
Kadé kaliru jeung Nagri
Pikeun kagunaan lian, tempo Nagara (disambiguasi)
Hiji nagara mangrupa hiji komunitas pulitis nu kaatur dina hiji pamaréntahan. Nagara bisa mangrupa nu daulat jeung bisa miboga hiji kakawasaan dina inisiasi légal dina tanaga jeung heunteu ngagumantung, atawa jadi subjék tina nagara nu lian.

Tempo ogé
Nagara daulat

Géografi pulitis
Curug Bangkong nyaéta obyék wisata di Kabupatén Kuningan di désa kertawirama.
Curug bangkong mibanda jangkung 23 méter kalayan rubak kira-kira 3 méter.
Daya cai Curug ieu perenahna lamun usum hujan datang, jumlah cai nambahan leuwih gedé nu ngajadikeun curug kabeulah jadi dua.
Sajaba éta kaéndahan curug, tétéla aya hal anu séjén mangrupa carita-carita ti dunya séjén anu sok ngawarnaan di mana ayana.
Béjana, loba nu datang datang ka curug ieu teu saukur ulin, tapi pikeun tujuan séjén, kawas néangan berkah sarta moro kesaktian.

Sajarah
Nurutkeun carita ti masarakat kira-kira curug, baheula basa aya saurang kolot ngaranna Wiria, asalna ti Ciamis.
Manéhna sok tapa di unggal tempat, anu keur ngalalana.
Teu kahaja manéhna manggihan hiji curug .
Tuluy manéhna hayang tapa di éta curug pikeun nambah kasaktian.
Ogé manéhna yakin lamun di tempat éta ogé manéhna baris bisa ilafat.
Singket carita, manéh ngajarkeun masarakat ngajieun gula beureum anu tuluy jadi pakasaban sapopoé masarakat désa Kertawirama.
Hiji waktu, Wiria anu disebut abah Wiria ku masarakat désa Kértawirama ngarasa aya anu ngaharéosan pikeun tapa deui di éta curug, harita tapana lain sapoé atawa dua poé tapi mangtaun-taun nepi ka masarakat hariwang abah wiria moal balik deui.
Sabada éta masarakat néang abah wiria ka curug tapi teu kapanggih dedegannana, nepi ka masarakat nyimpulkeun yén Abah wiria ngajirim jadi bangkong sabab saprak abah Wiria teu kapanggih sok aya sora bangkong padahal di sabudeureun curug jarang kapanggih bangkong.
ti dinyaéta curug dingaranan curug bangkong, sabab dipercaya curug éta di jagaan ku abah wiria anu ngajelma jadi bangkong.

rujukan

Obyek wisata
Nagara atawa Negara bisa ngalih ka:
 Nagara (définisi géografi pulitis)
 Kacamatan Negara, Jembrana
 Walungan Negara, walungan di Kalimantan Kidul
 Karajaan Negara Daha, karajaan Hindu di Kalimantan Kidul
 Karajaan Negara Dipa, karajaan Hindu di Kalimantan Kidul
 éks Distrik Negara
 Palagan Negara, kajadian di Distrik Negara, Kalimantan Kidul

Tempo ogé
Nagri (disambiguasi)
Angelina Jolie nyaéta aktris Amerika anu lahir 4 juni taun 1975 di Los Angeles, California. Angelina Jolie ogé lian ti aktris tapi jadi modél anu kasinugrahan jadi duta Perserikatan Bangsa Bangsa (PBB) anu nguruskeun perdamaian dunya.
Budak awéwéna Jon Voight jeung Marchelina Bertrand ieu ngamimitian karirna salaku modél nalika umurna 14 taun di LA, New York jeung London.Sanggeus dua taun, manéhna nyobaan akting di téater. Tina téater tuluy ka dunya layar lébar mimitina taun 1993, Cyborg 2 anu dituluykeun kana Without Evidence, Hanckers dina taun 1995, Mojave Moon, Love Is All There Is taun 1996, Playing God taun 1997, Pushing Tin, Bone Collector taun 1998, Girl, Interupted taun 1999 jeung Gone In Sixty Seconds taun 2000.

Tapi ngaranna mimiti moyan di Holywood dina laga Lara Croft: Tomb Raider 2001 jeung panampilanana anu bisa disebut berani, Original Sin 2001. Tuluy, Jolie ogé jadi pamaén dina film Life Or Something Like It 2002, Lara Croft Tomb Raider: The Cradle Of Life 2003, Beyond Borders 2003, Taking Lives 2004, Shark Tale 2004, Sky Captain And The World Of Tomorrow 2004.

Katénaran Jolie salaku Hollywood dimangpaatkeun ku Jolie pikeun kagiatan sosialna.Kampanyeu perdamaian ogé ditingalikeun ngaliwatan karesepna ngaadopsi orok anu teu diurus ti sababaraha nagara dunya katilu kawas nalika manéhna Maddox Chivan Jolie-Pitt anu dibabarkeun 5 Agustus 2001 tuluy diadopsi 19 Januari 2006 Kamboja sarta Pax Thien Jolie-Pitt anu babar di Vietnam, 29 November 2003 tuluy diadosi 15 Maret 2007. Anu pamungkas diadopsi nyaéta Zahara Marley Jolie-Pitt Ethiopia anu dibabarkeun 8 Januari 2005 jeung diadopsi 19 Januari 2006.

Angelina ogé miboga budak asli ti kabogohna Brad Pitt, Shiloh Nouvel Jolie-Pitt, anu dibabarkeun di Ethiopia, 19 Januari 2006, jeung budak kembar Knox Leon Jolie-Pitt sarta Vivienne Marcheline Jolie-Pitt anu dibabarkeun 12 Juli 2009 di Nice, Perancis.

Carita asmarana, Jolie pernah nikah jeung aktor Billy Bob Thornton jeung Jonny Lee Miller tapi duanana pipirakan. Ayeuna Jolie papacangan jeung Pitt timimiti taun 2004,nalika babarengan jadi pamaén dina film Mr & Mrs. Smith anu harita Pitt masih kénéh jadi salaki aktris Jennifer Aniston. Jolie pernah nétélakeun yén manéhna saurang biseksual. Aktris Kenny Shimizu, lawan maén filmna dina Foxfire 1996 nyaéta salasahiji awéwé anu ngirut ati Jolie nepi ka Jolie bogoheun.
Salaku Selebritis kahot, kahirupan Angelina Jolie dibarengan ku bodyguard'' anu jarangkung gedé, jadi Jolie tara mangkat sosoranganana.Lian ti anu kuat, bodyguardna ogé dipilih maké seléksi raray anu dipilhna sacara ketat.

Referensi 

Aktris Amérika Sarikat
Curug Sidomba perenahna di Obyek Wisata Bumi Perkemahan Sidomba di handapeun suku Gunung Ciremai.
Asal muasal curug ieu kapanggih sacara henteu kahaja dina taun2002 ku sawatara siswa SMP Islam Terpadu Umar Sjarifudin (ITUS) Kuningan anu keur ngalakonan hiking ngaliwatan walungan di lamping Gunung Ciremai.
Curug Sidomba ieu mibanda jangkungna kira-kira 3 métér.
Sedengkeun ngaran Sidomba sorangan, nurutkeun carita masarakat, tiheula tempat ieu mangrupa tempat ngamandian domba.
Sajaba ti éta, leuweung di kira-kira curug mangrupa pangngonan domba.
Curug ieu mangrupa salah sahiji curug jieunan anu nyérélék pas di tengah wewengkon ieu.
Caina anu jernih, tiis, sarta seger, anu bersumber ti cinyusu Gunung Ciremai, sarta sagala rupa jenis lauk anu hirup di jero cai ieu kawas lauk mas sarta lauk Kancra Bodas.
Cenah lauk Kancra Bodas di dieu henteu bisa ditéwak, kabuktian sabot caina dibédahkeun lauk-lauk ieu ngiles henteu némbongan.
Sajaba ti éta, aturan anu pohara penting pikeun nu datang nyaéta henteu kaci méré dahar atawa nguseup lauk di wewengkon ieu sarta sarta henteu kaci ngomong garihal alatan dipercaya baris aya balukarna langsung.

Rujukan

Obyek wisata
Nagri atawa Negri atawa Negeri atawa lianna nu mirip bisa ngalih ka:
 Nagri (définisina)
 Nagari - hiji tingkatan dina babagian wewengkon di propinsi Sumatera Kulon nu satingkat jeung désa.
 Istilah pikeun nagara bagian dina basa Malaysia.
 Istilah pikeun désa di Maluku Tengah, misalna di Ambon.
Sumur Sindu nyaéta hiji sumur keramat titilar sajarah, nu aya di Désa Sumber Wétan Kacamatan Jatitujuh, Majaléngka. Léga sumur ieu sakitar +150 m2. Masarakat sakitar nganggap yén cai di sumur ieu suci. Aksés pikeun ka lokasi ieu rada hésé, ku lantaran jalanna masih goréng jeung deui euweuh kandaraan umum na. Masih saeutik nu apal ka sumur ieu, jadi masih saeutik nu datangna ogé. Biasana dina poé jum'at kliwon aya sakitar 10-50 jalma, sedengkeun di poé-poé gédé saperti poé mulud bisa nepi ka 100 jalma. Ti pihak pengelola biasana mintonkeun wayang kulit pikeun hiburanna. Tikét sangkan bisa asup ka lokasi ieu henteu ditangtukeun, saiklasna salaku infak.

Rujukan

Objek wisata
Sumur Sindu
Lénong nyaéta sabangsa sandiwara ngider dijakarta, lamun di bandungmah longséng ieu kaasup tontonan. Lénong nyaéta seni pintonan téater tradisional masarakat Betawi. Lénong biasana dipirig ku alat musik gambang kromog nyaéta alat musik saperti gambang, kromog, gong, kendang, kempor, suling, kécrékan, sarta alat musik unsur Tionghoa saperti Tehyan, Kongahyan jeung Sukong.

Lénong asalna ti ngaran salah saurang Saudagar China anu ngaranna Lien Ong, cenahmah, baheula Lien Ong lah anu mindeng ngagero sarta magelarkeun pintonan téater anu kiwari disebut Lénong pikeun ngahibur masarakat sarta hususna dirina jeung kulawargana.
Dina jaman baheula (pangjajahan), lenong dawam dicoo ku masarakat minangka wangun aprésiasi penentangan ka tirani pangjajah. 
Lénong dina hakékatna kabagi jadi dua kategori, nyaéta ; Lenong Préman sarta Lenong Denes.

Lenong Préman: nyaéta pintonan téater anu eusina carita rahayat/kahirupan rahayat pribumi dina ngalawan pangjajahan, kalayan nyangharepanana ku inohong utama 'Jago' anu mindeng boga sipat teges sarta teuas. Atraksi persilatan jadi andalan pintonan. gaya basa anu dipaké ogé condong garihal, kawas 'elu-gue, bangs*t, jsb'. Lénong Préman diasumsikeun carita dumasar panempo masarakat tengahan ka handap jaman baheula. dipidangkeun di tempat masarakat ngariung, kawas pasar. Panggung pintonan mangrupa 'panggung aréna', anu ngan aya jukut/samak, kalayan paké obor/lampu minyak sarta dikulilingan ku panongton anu diuk ngariung nyarupaan tapal kuda. conto Lenong Préman: Carita Si Pitung, Akang Jampang, Wak Item, jsb.

Lénong Denes (dines): nyaéta pintonan téater anu eusina carita ngeunaan dinamika pamaréntahan anu waktu éta dicekel ku pangjajah. tapi kitu, carita anu dipunggu tetep ngeunaan sisi lalawanan masarakat anu kajajah. Gaya basa anu dipaké condong lemes, kawas saya-anda, tuan, jsb. Lénong denes diasumsikeun dumasar panempo golongan tengahan ka luhur. Panggung pintonan: alatan Lénong Denes dawam dilaksanakeun di hiji tempat pamaréntahan, mangka condong leuwih éksklusif dibandingkeun lenong préman, nyaéta ngagunakeun panggung sarta kalengkapan pintonan waktu éta. conto: Carita 1001 malam, jsb.

Rujukan

Seni di Indonesia
Budaya Betawi
Limbad nyaéta pesulap asal Indonesia anu naratas debutna ti saprak SMA kénéh. Limbad anu lahir di Tegal, Jawa Tengah, 6 Juli 1972 ieu kasohor sabada disinugrahan salaku Master Magician (pesulap ahli) dina acara The Master session 2 anu ditayangkeun ku RCTI. Tina sakabéh pamilon The Master, Limbad anu paling misterius, sabab Limbad mah jarang pisan ngomong. 
Limbad nikah jeung Susi Indrawati, Limbad boga tilu anak, di antarana: Muhammad Mahardika, Gina, jeung Kesya. Salian jadi asisténna, SUsi ogé nyaéta juru bicara anu nepikeun pamikiran-pamikiran Limbad ka média massa.

Limbad boga manuk Bueuk anu dingaranan Burhan (singgetan tina burung hantu), ieu manuk sok dibabawa ku Limbad. Ceuk Limbad sorangan, ieu manuk téh meunang manggih 10 taun ka tukang dina kayaan hampir paéh, ku lantaran karunya, ieu manuk téh diingu nepi ka ayeuna. Ku para fans Limbad (Limbaders), ieu manuk dilandi Limbird.

Atraksi-atraksi anu dipintonkeun ku Limbad loba diadaptasi ti atraksi Criss Angel dina acara anu judulna Criss Angel Mindfreak. Bukti nyatana nyaéta atraksi digéléng buldoser jeung atraksi digantung ku helikopter, ieu atraksi ditayangkeun dina hiji stasion TV Amerika Serikat dina Criss Angel Mindfreak session 3, taun 2007.

Saacan Limbad kasohor saperti ayeuna, manéhna nyaéta penaséhat spiritual pikeun Instansi Markas Besar Komando Pengendalian Stabilitas Ketahanan Nasional dan Pengendalian Pers Informasi Negara. Limbad anu jadi produser pilem Tumbal Jenglot ieu meunangkeun gelar doctor honoris causa ti Universitas Kesejahteraan Muslim Indonesia, Depok, sedengkeun gelar sarjana hukumna dimeunangkeun ti Universitas Pancasakti Limbad meninggal di Hong Kong, China .

Référénsi

Tukang Sulap
Artis
Wéwé Gombél nyaéta dina tradisi Jawa mah roh jahat atawa jurig anu resep nyulik atawa mawa budak leutik anu keur ulin nu ditinggalkeun ku kolotna nu teu tanggungjawab, ngan wéwé gombél ieu mah tara nepi ka nyulik atawa mawa budak, ngan saukur nyingsieunan hungkul henteu nepi ka nyilakakeun. Wéwé gombél harti gemblengna mah nyaéta awéwé gémbél, saméméh maotna gélo jeung gémbél alatan dicicingkeun ku salakina. Wéwé gombél méré pangajaran ka kolot budak nu ninggalkeunana ku cara nyingsieunan ku sikep jeung paripolahna ka budakna nepi ka sadar, jeung nalika geus sadar kana kasalahanana wéwé gombél bakal malikeun deui budak anu dibawana.

Sajarah
Nurutkeun carita, wéwé gombél nyaéta roh ti hiji awéwé anu maotna maéhan manéh atawa bunuh diri alatan diudag masarakat sabab geus maéhan salakina. Lumangsungna éta kajadian téh sanggeus salakina salingkuh jeung awéwé séjén. Alatan salakina salingkuh téh sabab istrina gabug (mandul) atawa teu bisa boga budak anu banget dipikahayang ku salakina. Ahirna manéhna dijauhan jeung dibendu ku salakina tuluy dicicingkeun nepi ka jadi gélo jeung gémbél. Matak nepi ka ayeuna masarakat percaya yén wéwé gombél téh jurig nu gélo matak sok ngaheureuyan budak leutik ogé, komo bari budak leutikna nu beuki ulin nepi ka wanci sareupna. Biasana ieu jurig téh sok nyumput dina tangkal awi nu hieum kacida jeung tara kasambat atawa jarang kacabak ku jalma.

Referensi

Jurig
Indonesia
Sundel bolong nyaéta hiji jurig awéwé anu gorowong atawa bolong tonggongna. Matak gorowong tonggongna téh sabab basa maotna dikubur hirup-hirup, tuluy ngalahirkeun di jero kubur, biasana sundel bolong sok ngajungjurigan ka jalma anu geus maéhan manéhna sakapeung mah sok diheureuyan heula, terus dipaéhan.

Déskripsi

Jurig sundel bolong digambarkeun yén hiji awéwé anu rambutna panjang jeung maké gaun panjang pulas bodas dina mitos jurig Indonésia. Sundel bolong dicaritakeun tonggongna gorowong bolong anu saeutik katutupan ku rambut panjangna antukna organ-organ awak beuteungna katingali. Dimitoskeun jurig sundel bolong maot lantaran diperkosa jeung ngalahirkeun budakna dina jero kubur. Biasana sundel bolong ogé dicaritakeun resep mawa orok-orok anu kakara dilahirkeun. Tuluy orok-orok éta téh didahar ku manéhna pikeun kakuatanana jeung ngarah bisa terus males dendam atawa males kanyeri haté manéhna nalika hirup kénéh diperkosa té ku sababaraha urang jalma anu teu tanggungjawab. Karesepna téh ampir sarua jeung kuntilanak, Wéwé Gombél nyaéta resep cicing dina tangkal, ngan bédana sundel bolong mah leuwih sadis maéhanana nepi ka dikurud jeroan peujit jalma anu maéhanana.

Referensi

Jurig